**ПРИЛОГ 2**

На основу члана 14. Правилника о ученичким задругама („Службени гласник РС“, бр. 96/2021) и члана 6. Оснивачког акта Ученичке задруге ***НАЗИВ***, школа „**НАЗИВ**“, **МЕСТО**, скупштина ученичке задруге на седници одржаној дана 20.02.2023. године, донела је:

**ПРАВИЛА ЗА РАД УЧЕНИЧКЕ ЗАДРУГЕ**

**Назив школе: школа „НАЗИВ“, МЕСТО**

**Назив ученичке задруге: Ученичка задруга НАЗИВ ЗАДРУГЕ***,* школа **„НАЗИВ ШКОЛЕ“ МЕСТО**.

**Основне одредбе**

Члан 1.

Правилима за рад ученичке задруге утврђује се: начин оснивања задруге, циљ и задаци задруге, делатност задруге, права и дужности чланова задруге, организација и начин рада и материјално-финасијско пословање задруге, као и друга питања.

**Оснивање ученичке задруге**

 Члан 2.

Одлуку о оснивању ученичке задруге донео је школски одбор на оснивачкој седници одржаној дана 20.02.2023. године у школи **„НАЗИВ ШКОЛЕ“, МЕСТО** доношењем оснивачког акта.

Решењем Агенције за привредне регистре, Регистар привредних субјеката бр. ........... од ............ године и закључком Агенције за привредне регистре, Регистар привредних субјеката бр. ........., веза ........ од .............. године регистрована је Ученичка задруга **НАЗИВ ЗАДРУГЕ** школа **„НАЗИВ ШКОЛЕ“, МЕСТО**, са матичним бројем: ............

Потврдом о извршеној регистацији Министарства финансија, Пореска управа –централа- бр. РЕГ – ......... од ........... године, додељен је порески идентификациони број – ПИБ ............., је Ученичка задруга **НАЗИВ ЗАДРУГЕ** школа **„НАЗИВ** **ШКОЛЕ“, МЕСТО**, као пореском обвезнику.

Члан 3.

Задругари обезбеђују средства за оснивање ученичке задруге у укупном износу од ...... динара.

Члан 4.

Седиште ученичке задруге је у школи **„НАЗИВ ШКОЛЕ“, МЕСТО, ГРАД**.

Адреса за пријем поште је школа **„НАЗИВ ШКОЛЕ“, МЕСТО, ГРАД**.

**Циљ и задаци задруге**

Члан 5.

Циљ и задаци ученичке задруге су:

* подстицање развијања позитивног односа ученика према раду и професионалне оријентације;
* повезивања наставе са светом рада;
* развијања свести о одговорности за преузете обавезе;
* развој позитивног односа према тимском раду и предузетништву;
* стварање радних навика и професионално усмеравање ученика;
* уређење и развој школе и сопствене средине.

Активности ученичке задруге, односи у ученичкој задрузи, пословање задруге, као и друга питања везана за рад задруге, морају бити у складу са општим циљевима и задацима школе.

Члан 6.

Делатност ученичке задруге проистиче из циљева и задатака које ученичка задруга треба да оствари.

Ученичка задруга обављаће као претежну делатност: .....................................

Шифра делатности .................

Ученичка задруга, сходно Правилнику о ученичким задругама, може обављати и друге делатности, независно од тога да ли су одређене оснивачким актом, односно производњу и продају произведених финалних производа, израду производа и пружање услуга за потребе школе, прикупљање секундарних сировина, пружање услуга трећим лицима из одговарајућих области и друге делатности којима се унапређује образовни и васпитни рад школе и ученика.

Члан 7.

Врста и обим посла утврђује се планом рада ученичке задруге који разматра и предлаже управни одбор ученичке задруге, а усваја га скупштина ученичке задруге. План рада ученичке задруге усклађује се са образовно-васпитним радом школе и чини њихово јединство.

**Права и дужности задругара**

Члан 8.

Чланови ученичке задруге, односно задругари могу бити физичка лица запослена у школи „**НАЗИВ ШКОЛЕ**“ **МЕСТО** ученици наведене школе и родитељи, односно други законски заступници ученика који су чланови ученичке задруге. Директор наведене школе обавезан је члан ученичке задруге.

Члан 9.

Статус задругара стиче се приступањем ученичкој задрузи. Статус задругара може стећи физичко лице из члана 8. ових правила подношењем писменог захтева за приступање.

Одлуку о прихватању статуса задругара доноси скупштина ученичке задруге.

Лице коме је прихваћен захтев из става 1. овог члана, постаје задругар у моменту потписивања приступне изјаве којом потврђује прихватање правила за рад задруге.

Члан 10.

Статус задругара престаје:

* иступањем;
* искључењем;
* престанком радног односа у школи која је оснивач ученичке задруге;
* престанком статуса ученика у школи која је оснивач ученике задруге;
* престанком ученичке задруге.

Родитељу, односно другом законском заступнику статус задругара престаје када његовом детету престане статус ученика у школи која је оснивач ученичке задруге.

Члан 11.

Права и дужности задругара су:

* да управљају ученичком задругом по принципу „један задругар – један глас“ у скупштини ученичке задруге;
* да бирају и буду бирани у органе ученичке задруге;
* да као чланови органа ученичке задруге (као и директор ученичке задруге) обављају послове из своје надлежности;
* да остварују циљеве и задатке ученичке задруге;
* да обављају поверене задатке и извршавају одлуке органа ученичке задруге;
* да учествују у производним и радним активностима задруге;
* да плаћају чланарину.

**Органи задруге**

Члан 12.

Органи ученичке задруге су: скупштина, надзорни одбор, управни одбор и директор ученичке задруге.

Члан 13.

Скупштина ученичке задруге формира се на седници коју школски одбор сазива најкасније у року од 8 дана од дана уписа у Регистар и чине је задругари који ће приступити ученичкој задрузи до дана одржавања ове седнице.

Намеру о приступању ученичкој задрузи до одржавања седнице из става 1. овог члана, задругари пријављују школском одбору.

Скупштину ученичке задруге чине сви задругари.

Скупштина ученичке задруге има председника, кога бирају између себе задругари на период од две године.

Скупштина ученичке задруге је највиши орган ученичке задруге.

Члан 14.

Скупштина ученичке задруге:

1. доноси правила за рад задруге;
2. одлучује о измени износа чланарине;
3. усваја годишњи извештај о пословању и спровођењу пословне политике;
4. усваја план рада, финансијски план и програм развоја;
5. усваја финансијске извештаје;
6. одлучује о расподели добити и покрићу губитака;
7. доноси инвестиционе одлуке;
8. одлучује о располагању имовином;
9. именује и разрешава директора ученике задруге;
10. бира и разрешава из редова задругара чланове управног одбора, надзорног одбора и председника скупштине;
11. доноси одлуку о прихватању статуса задругара ученичке задруге,
12. доноси одлуку о престанку статуса задругара у складу са правилима за рад задруге;
13. доноси пословник о свом раду;
14. одлучује о другим питањима у складу са законом и правилима за рад задруге.

Члан 15.

Скупштина ученичке задруге ради на седницама које сазива председник скупштине. Председник скупштине руководи седницама и стара се о извршењу донетих одлука.

Скупштина ученичке задруге заседа два пута у току календарске године.

Скупштина ученичке задруге одлучује већином гласова присутних задругара, ако је присутна најмање једна половина задругара.

Начин рада ученичке задруге ближе се уређује пословником скупштине.

Члан 16.

Управни одбор ученичке задруге састоји се најмање од три члана.

Управни одбор има председника, кога између себе бирају чланови управног одбора.

Чланове управног одбора бира скупштина ученичке задруге из реда задругара.

За члана управног одбора не може бити биран председник скупштине ученичке задруге, члан надзорног одбора, малолетни ученик и директор ученичке задруге.

Члан 17.

Управни одбор:

1. предлаже скупштини и спроводи пословну политику и припрема извештаје о спровођењу пословне политике;
2. разматра и предлаже скупштини план рада, финансијски план и програм развоја;
3. разматра и предлаже скупштини извештај о пословању;
4. разматра и предлаже скупштини усвајање финансијских извештаја;
5. предлаже скупштини расподелу добити и начин покрића губитака;
6. припрема предлоге одлука за скупштину ученичке задруге и спроводи одлуке скупштине;
7. предлаже скупштини именовање и разрешење директора ученичке задруге;
8. предлаже скупштини доношење инвестиционих одлука;
9. предлаже скуштини одлуке о располагању имовином у складу са правилима за раду ученичке задруге;
10. доноси пословник о раду;
11. доноси одлуке и обавља и друге послове, у складу са правилима за рад задруге.

Члан 18.

Управни одбор ученичке задруге ради на седницама које сазива председник управног одбора ученичке задруге.

Управни одбор доноси одлуке већином гласова од укупног броја чланова управног одбора.

Ближи услови и питања од значаја за начин рада управног одбора ученичке задруге уређују се пословником о раду управног одбора.

Члан 19.

Надзорни одбор састоји се од најмање три члана.

Чланове надзорног одбора бира скупштина задругара из реда задругара.

За члана надзорног одбора не може бити биран председник, чланови управног одбора, директор ученичке задруге, малолетни ученик и председник скупштине.

Надзорни одбор има председника, кога бирају међу собом чланови надзорног одбора, већином од укупног броја чланова.

Члан 20.

Надзорни одбор:

1. врши надзор над радом управног одбора и директора;
2. прегледа финансијске и друге извештаје и извештаје о пословању и извештава скупштину ученичке задруге о финансијским извештајима задруге;
3. контролише усклађеност пословања ученичке задруге са законом и задружним правилима и принципима;
4. ангажује, по потреби, друга стручна лица за одговарајућу област када је то потребно ради стручне анализе финансијских и других извештаја и извештаја о пословању ученичке задруге;
5. подноси извештај задругарима на свакој годишњој скупштини ученичке задруге, а по потреби и на ванредној скупштини ученичке задруге када сматра да је то потребно или када то затражи скупштина, управни одбор или директор ученичке задруге;
6. доноси пословник о свом раду;
7. обавља и друге послове, у складу са законом и задружним правилима.

Члан 21.

Управни одбор и директор ученичке задруге, дужни су да надзорном одбору дају сва обавештења и податке о пословању ученичке задруге, као и да му омогуће увид у документацију ученичке задруге и несметан рад.

Надзорни одбор дужан је да поднесе захтев за сазивање седнице скупштине ученичке задруге, ако у вршењу надзора утврди да су повређени интереси ученичке задруге, а нарочито ако утврди неправилности у раду и пословању ученичке задруге или теже кршење закона, задружних правила или одлука скупштине ученичке задруге.

Члан 22.

Чланови надзорног одбора дужни су да врше своју функцију савесно, поштено и одговорно према задрузи, са дужном пажњом и у складу са интересима ученичке задруге и свих њених чланова.

Чланови надзорног одбора одговорни су, у складу са законом, за штету коју проузрокују задрузи.

Члан 23.

Директор ученичке задруге именује се из реда задругара који су запослени на неодређено време у школи која оснива ученичку задругу.

Директор ученичке задруге:

1. заступа ученичку задругу;
2. организује рад и води пословање ученичке задруге;
3. стара се о законитости и одговара за законитост рада ученичке задруге;
4. извршава одлуке скуштине, надзорног одбора и управног одбора;
5. обавља и друге послове, у складу са правилима за рад задруге.

**Организација и начин рада ученичке задруге**

Члан 24.

Ученичка задруга управља, користи и располаже својом имовином, у складу са законом, Правилником о ученичким задругама, оснивачким актом и овим правилима.

Имовину ученичке задруге чине, право својине на покретним и непокретним стварима, новчаним средствима, хартијама од вредности и друга имовинска права које је задруга стекла пословањем или другим правним послом.

Имовина ученичке задруге је у задружној својини.

Имовина ученичке задруге може да се образује из чланарина задругара, средстава остварених радом и пословањем задруге и средстава које је задруга стекла у складу са законом.

Члан 25.

Ученичка задруга у свом пословању користи имовину ученичке задруге, као и средства која добије на коришћење од оснивача, у складу са законом и овим правилима.

Ученичка задруга може, у оквиру регистроване делатности, односно делатности одређене оснивачим актом да обавља послове и за лица која нису задругари, на начин и у обиму којим се не доводе у питање циљеви њене делатности, у складу са оснивачким актом и овим правилима.

Члан 26.

Секција ученичке задруге има ментора, кога именује директор школе из редова наставника школе који су задругари. Ментор организује посао и одговоран је за правилан рад секције.

Члан 27.

Ментор у организовању секције одлучује о производњи, коришћењу алата, хигијенско-техничкој заштити и повезивању рада са наставом, прати и анализира рад секције и упознаје органе ученичке задруге и директора школе са пословањем задруге.

**Материјално – финасијско пословање ученичке задруге**

Члан 28.

Ученичка задруга послује као самостално правно лице.

Средства ученичке задруге налазе се на рачуну ученичке задруге.

О пословању и средствима задруге одлучују органи ученичке задруге.

Члан 29.

Уговоре о промету робе, производа и услуга са другим правним и физичким лицима, у име и за рачун ученичке задруге, закључује директор ученичке задруге.

Члан 30.

Стручне, правне, административне и финансијске послове могу да обављају запослени у школи.

За обављање стручних, правних, административних и финансијских послова могу бити ангажована и друга стручна лица.

Ученичка задруга води пословне књиге и доставља наративни и финансијски извештај о раду ученичке задруге школи.

Члан 31.

Приходи које ученичка задруга остварује су:

* приходи остварени продајом производа и услуга;
* донације добијене од привредних друштава, установа и других правних и физичких лица;
* средства добијена од школе оснивача;
* чланарина;
* други приходи које оствари ученичка задруга.

Члан 32.

Скупштина ученичке задруге одлучује о расподели годишње добити, након усвајања годишњег финасијског извештаја.

Добит се распоређује следећим редом:

1. за покриће губитака из ранијих година;
2. проширење материјалне основе рада ученичке задруге и оснивача ученичке задруге:
* за унапређивање делатности пружања услуга и производње добара који су резултат рада ученичке задруге;
* за улагање у куповину и продају уџбеника, прибора и опреме која је потребна за остваривање и унапређивање образовно-васпитног рада;
* за финасирање екскурзија, исхране и превоза социјано угрожених категорија ученика;
* унапређивање образовно-васпитног рада у школи (финансирање пројеката, сарадња са другим институцијама кроз организовање студијских путовања, излета, куповина наставних средстава и наставних помалага и др.);
* у друге сврхе.

Након измирења горе наведених обавеза преостали део добити може се користити за награђивање задругара, највише у висини од највише 25% од укупне добити ученичке задруге, у складу са законом, односно 30% месечне накнаде за рад на одговарајућим пословима у школи, а која се односе на рад ученичке задруге (административни послови, правни послови).

Сагласност на расподелу добити даје школски одбор школе.

Задругари који су ученици школе која је оснивач ученичке задруге не могу се награђивати доделом финасијских средстава.

Износ нераспоређене добити преноси се у наредну пословну годину.

**Износ, време и начин плаћања чланарине за чланове ученичке задруге**

Члан 33.

Ученичка задруга се оснива и послује са чланаринама.

Чланарина за сваког задругара је иста и износи **У СКЛАДУ СА ДОГОВОРОМ**, а дефинишесе оснивачким актом ученичке задруге.

Задругари су дужни да чланарине уплате на рачун ученичке задруге у складу са Оснивачким актом.

**Прелазне и завршне одредбе**

Члан 34.

Одлуку о престанку ученичке задруге доноси школски одбор школе.

Ученичка задруга престаје укидањем школе која је основала ученичку задругу, као и статусним променама које за последицу имају укидање школе која је основала ученичку задругу (спајање, раздвајање и припајање школе).

По престанку рада ученичке задруге, права и обавезе ученичке задруге преузима школа као њен оснивач.

Члан 35.

Ова правила ступају на снагу осмог дана од објављивања на огласној табли школе.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Председник Скупштине ученичке задруге

У МЕСТО, дана .......... године